Zurrik

Zurrik (Nederlands Soerendonk) is e dörpke in de gemeinte Kraonendónk, in de Nederlandse provincie Noord-Braobant. 't Dörp had in 2017 1.775 inwoeners. Zurrik ligk oongeveer tösse Buul (Budel) en Maares (Maarheeze) in. Zjus wie in die twie plaotse weurt hei e Limbörgs dialek gesproke.

Historie
Allewel tot Zurrik 't kleinste vaan de drei Kraonendoonkse dörper is, waor 't vreuger zjus 't veurnaomste. Hei waor naomelek 't kestiel Kraonendónk, de residentie vaan de gelieknaomege hierlekheid. Zurrik waor 'n hoeg hierlekheid, die aonvenkelek woersjijnelek sameveel mèt Kraonendónk. Later waor 't 'n hierlekheid nog weer binne Kraonendoonk, neve Buul en Maares. Nog versjèllende aander gebeedswisselinge höbbe plaotsgevoonde.Geschiedenis Cranendonck - Gebied Soerendonk

In 1810 woort de gemeinte Zurrik en Sterksel gevörmp. Heibij woorte Maares en Gastel, die tot daan oonder Zurrik vele, aofgesjeie. Gevolg daovaan waor tot de gemeinte oet twie losse deile bestoont: Zurrik in 't zuie, Sterksel in 't noorde, mèt de gemeinte Maares detösse. Dit veraanderde ouch neet wie in 1821 Gastel weer debij kaom en de gemeinte wijer góng es Zurrik, Sterksel en Gastel. Dees gemeinte bleef tot 1925 bestoon; toen kaom 't zuielek deil (Zurrik en Gastel) bij Maares en 't noordelek deil (Sterksel) bij Heeze en Leende. In 1997 kaom Zurrik mèt de res vaan Maares bij de gemeinte Buul, die al gaw woort umgeduip tot Kraonendónk.

Historische inwoenertalle

 Jaor  Aontal  Greuj 1830  ?  n.v.t. 1840  811Volkstèlling 1840 - Noord-Braobant  n.b. 1849  916Volkstèlling 1849  +12,9% 1859  873Volkstèlling 1859  -4,7% 1869  868Volkstèlling 1869  -0,6% 1879  923Volkstèlling 1879 - Noord-Braobant  +6,3% 1889  976Volkstèlling 1889 - Noord-Braobant  +5,7% 1899  962Volkstèlling 1899 - Noord-Braobant  -1,4% 1909  965Volkstèlling 1909  +0,3% 1920  1.229  +27,4%
Opmerking
 Veur 1830 zien gein ciefers vaan de Noord-Braobantse plattelandgemeintes besjikbaar.

Rillatief oontwikkeling vaan 1840 tot en mèt 1920
(x1830=100)

Beziensweerdeghede
In en um Zurrik kin me 'n aontal monuminte vinde. 't Kestiel Kraonendónk is door de iewe heer diverse kiere aofgebroke en nui opgebouwd. 't Huieg 'kestiel' is feitelek 'ne kestielechtege villa (umtot de bouwer geinen edele waor). In 't dörp vint me de Kèrk Sint-Jans Oonthoofding, 'n negentienden-iewse waterstaotkèrk mèt 'n neoromaanse touwveuging oet de jaore daarteg. Wijer vint me in en um 't dörp diverse Kempische laankgevelboerderije. De umgeving bevat väöl sjoen natuur.

Waope
't Waope wat in 1818 woort touwgekind aon Zurrik en Sterksel liet ziech wie volg umsjrieve:

Vaan lazuur (blauw), mèt 'ne kroenekraan in natuurleke kleur.

Ouch nao de annexatie vaan Gastel is dit waope in gebruuk gebleve. De kroenekraan is sprekend veur de hierlekheid Kraonendónk, boe Zurrik de hoofplaots vaan waor.Heraldry of the World - Soerendonk, Sterksel en Gastel Natuurleke kleur op blauw is strik genome 'n breuk vaan de tinctuurregel.

Rifferenties

Categorie:Kraonendónk
Categorie:Dörper in Naord-Braobent